Acholi song, collected by: Dr. J.P. Odoch Pido
Tin angiyo ada
Aneno carama
Ce mine gengo ngeye
Owekowi carama
Odoko tek lang
Labangcata
Ka odok cen
Ce wone cwako
Carama bene
Odok lagero
Labangcata ni
Ka odok cen
Ce one geno
Carama ineno
Lak ata
Awobi
Kadi icunu
Ni dako leng
Meno mukora
Baa
Carama
Tere obedo anang
Kadi icunu
Ni dako ber
Meno malaya
Baa
Oriyo wiye
Wici obutu agong
Onongo ilwongo
Ni lato ada
Meno Mukura
Baa
Oriyo wiye
Wici obutu agong
Wiye otal manok
Jal
Inino dwe angwen
Wayi
Awoto wot ming
Awoto
Wot alii
Oo ka mara
Anongo carama
Tye ka dino bel
Tek tin openyo
Ni min onyur
Kong igam doga ba
Anongo
Carama mere
Ogama ki jwic
An awaco ni
Lato
Kara
Megu malaya
Odyedo ngwinye
Tere abedo anang
Oyono ngute
Calo ngut ojwiny
Kara
Korokoro
Kara ducu ada baa
Oweko
Abedo ki lworo
Anongo carama
Ka obutu piny
Ikom pyen gongo
Butu ni
Aneno butu ajut
Jal anongo
Carama ka obutu piny
Ikom pyen
Maracu
Butu nu
Meno butu ajut
Butu obanga
Pol jii tamo ni
Gwok ogamo
Kara mukora
Ineno carama
Ki wangi
Wa maa bene
Tamo ni
Gwok ogamo
Kara meno agobi aye
Two ni
Meno two ajut
Aneno remo mogo
Jwico ki teng pene
Meno slim aye
Two ni
Two ajut
Two ka ayom
Awobi
Kadi icunu
Ni dako leng
Kong inong ka gin ni
Ilubu kor lim
Ka wegi aye
Iweko
Abedo ki tam
Aneno awobe
Cunu wa lumyen
Meno cuna obanga
Meno cuna ming
Cuna ajut
Cuna lamat arege
Kadi iwaco
Ni lato
Kong itam wii baa
Ka inyomo lalur ni
Ineko gang wu
Kong itam wii
Ibalo gang ka woru
Oweko yam
Atingo lalur
Calo wanga pe
Kun an manyomo
Akelo wa gang waa
Jal anayomo
Layat ni
Calo wanga pe
Kun an manongo
Ada do
Oweko onongo angeyo
Aneno ni dako leng
Meno mukora baa
Carama
Tere obedo anang
Iye oleng manok
Kadi iwaco
Ni dako ber
Meno mukora ada
Ineno
Carama
Tere obedo abuny
Kadi ibedo bot
Kono baa
Meno bedo ajut
Bedo muyici
Ka dingo kongo
Bedo ka labot
Bedo wa ikom
Kadingo kongo